Sandhya Suri

Sandhya Suri (Darlington, 1970) indiar jatorriko zinema zuzendari, gidoilari eta britainiar dokumentalgilea da, Santosh (2024) filmarengatik bereziki ezaguna, eta nazioarteko film onenaren Oscar sarietarako izendatu zuten. Indiako neska gazte baten bortxaketa eta indarkeria-ingurunea, poliziaren indarkeria barne, kontatzen ditu filmak, eta Indian zentsuratu egin zuten.

 Biografia 
Sandhya Suri Ingalaterran jaio zen, eta Darlingtonen hazi zen. Han, aitak geriatra aholkulari gisa lan egin zuen bi hamarkadatan. Yash Pal Suri, mediku orokorra, Indiatik Ingalaterrara iritsi zen bere emaztearekin 1965ean, ospitale batean lan egitera.Iritsi zenean, bi Super 8 kamera, bi proiektore eta bi grabagailu erosi zituen.Ekipò bat beretzat zen eta bestea bere familiarentzat, Meerut-en bizi zena Uttar Pradesh estatuan, eta 20 urtez "gutun zinematografiko" gisa familia baten bizipenak filmatu zituen Indiako diasporan.

Zinemagileak azaldu duenez, aitarekin izandako esperientziak hurbildu zuen zinemara. Matematikan eta alemanean graduatu zen, eta Zinema eta Telebista Eskola Nazionalean zinema dokumentala ikasteko beka jaso zuen.

Aitaren artxiboan oinarrituta, 2005ean, I for India dokumentala aurkeztu zuen Surik. Bertan, bere aitak . mendeko indiar etorkin gisa Erresuma Batuan izandako esperientziak kontatzen ditu, bere grabazioetan oinarrituta. Dokumentala Sundanceko Zinemaldian estreinatu zen, eta Epaimahaiaren Sari Nagusirako izendatu zuten 2006ko Sundanceko Zinemaldian.

Hiru urte eman zituen Oxfam Erresuma Batuko unitate zinematografikoa zuzentzen, eta, ondorioz, mundu osoan zehar hondamendi eremuetara bidaiatu zuen. Oxfam utzi ondoren, dokumentalak egiteari ekin zion berriro.

Bere bigarren lana Around India with a Movie Camera (2018) dokumental mutu bat izan zen, non British Film Institute-ko artxiboko materiala erabili zuen India britainiarreko bizitza esploratzeko.

Idazle eta zuzendarientzako Sundance Institutuko Lab-en onartua izatea lortu zuen 2016ko programan eta bertan hasi zen lanean bere lehen film luzearen gidoian, Santosh, 2024an estreinatua, ia hamarkada bat geroago. Garai hura baliatu zuen ikertzeko eta gidoia egiten zuen bitartean, Surik fikziozko lehen film laburra egin zuen, The Field, Indian filmatua, 2019an film labur onenaren BAFTA sarirako izendatua izan zena.

Sundanceko Lab-eko egonaldian Indiara bidaiatzeko aprobetxatu zuen, gaia sakon arakatu eta fikzioan seguru sentitzeko. Denbora igaro zen sarbidea lortu eta poliziarekin denbora pasa arte, azaldu zuenez..

Santosh 2024ko Canneseko Zinemaldiko Un Certain Regard sailean proiektatzeko hautatua izan zen. Filmak Indiako emakumeen aurkako indarkeria eta egiturazko indarkeria poliziala kontatzen ditu. Sandhyak azaldu zuenez, hunkituta geratu zen Delhiko autobus batean sei gizonek taldean bortxatu eta Jyoti Singh hil zutelako. Shahana Goswami paper nagusian duela, hindieraz errodatuta eta Indiako fikziozko estatu batean girotuta, ezin izan da Indian estreinatu, Zinematografia Ziurtapeneko Batzorde Zentralaren blokeoaren ondorioz. Batzorde horrek poliziaren jardueraren basakeriari buruzko sekuentzia batzuk ezabatzea eskatu du. Filma 2024ko nazioarteko film onenaren Oscar sarietarako izendatu zuten Erresuma Batuan.

2025ean Asiako hegoaldeko zuzendari onenaren saria irabazi zuen Imagineindia 2025 filmean egindako lanagatik.

 Filmografia 

 I for India (2005) dokumentala
 Around India with a Movie Camera (2018) dokumentala
 The Field (2018) film laburra 
 Santosh (2024) film luzea

 Sariak eta izendapenak 
UrteaSariaKategoriaLanaEmaitza2006Sundanceko ZinemaldiaEpaimahaiaren Sari NagusiaI for IndiaNominatua2018Zinema independente britainiarraren sariakFilm labur onenaThe FieldNominatuaLondresko ZinemaldiaFilm labur onenaIzendatuaTorontoko Nazioarteko ZinemaldiaNazioarteko film labur onenaIrabazle2019BAFTA Zinema SariakFilm labur onenaNominatuaMelbourneko Nazioarteko ZinemaldiaFikziozko film labur onenaIrabazleSundanceko ZinemaldiaEpaimahai Nagusiaren saria film labur onenarentzatNominatua2024Canneseko ZinemaldiaBegirada batSantoshNominatua2025Sevillako Europar ZinemaldiaGidoi onenaIrabazle

 Erreferentziak 

 Kanpo estekak 

Kategoria:Indiako emakumeak
Kategoria:Indiarrak
Kategoria:Emakume zinemagileak
Kategoria:Emakumeen eskubideen aldeko ekintzaileak